A Uguhebuza k’urukundo
· Inzira ihebuje
· Ni ubuhe bwoko bw’urukundo Pawulo agaragaza mu 1 Abakorinto 13, kandi kuki ruruta impano ya mwuka iyo ari yo yose? (1 Abakorinto 12:31–13:3)
· Mu Kigiriki hari amagambo menshi asobanura urukundo. Pawulo yahisemo agape (urukundo rutagira inarijye, rudafite ikigombero, kandi rutekerejweho, rugashaka gusa ineza y’abandi), ari ryo Yohana akoresha mu kuvuga ngo “Imana ni urukundo” (1 Yohana 4:8).
· Nta mpano ya mwuka igira akamaro iyo idakoreshejwe n’urukundo nk’uru. Mu kuri, ibikorwa byacu byose n’ibitekerezo byacu byose bigomba kuba byuzuyemo urukundo rwa agape.
· Yesu yaduhaye umuburo ko kubera ubuhenebere, urwo rukundo ruzakonja (Matayo 24:12). Ariko ntitugomba kwemera ko ibi bidusohoreraho ubwacu, mu ngo zacu, cyangwa mu matorero yacu.
B Ibiranga urukundo
· Icyo urukundo rukora
	Rurihangana

	makrothymeō: kugira umutima wagutse, gushikama, kwihangana
	Rugaragaza kwihangana no kwihanganira amafuti y’abandi

	Rugira neza
	jrēsteuomai : gukorana umutima w’ubushake
	Rugira imbabazi n’impuhwe

	Rwishimira ukuri
	synjairō: kugaragarza ukwifatanya, gushimira
	Rwishimana n’abashyigikiye ukuri

	Rubabarira byose
	stegō: kurenga ku kintu utuje (gushikama mu kwihangana)
	Rurenga ku mafuti y’abandi rucecetse, nta kuyashyira ku ka rubanda

	Rwizera byose
	pisteuō: kugira kwizera, gutanga ishimwe, kwiringira
	Ntiruciraho iteka, rutegereza isohozwa ry’ibyashidikanywaho

	Rwiringira byose
	Elpizō: gutegereza cyangwa kwiringira
	Buri gihe rutekereza ko habaho ibyiza

	Rwihanganira byose
	hypomenō: gukomera, gushikama, kugira ubutwari, kutagamburura
	Rwihanganira ibirushya, ibigeragezo, n’akarengane


· Icyo urukundo ruDAkora
	Ntirugira ishyari
	zeloō : kugira akayihayiho
	Ntirugirira ishyari abafite izindi mpano cyangwa imico-mbonera

	Ntirwirarira
	perpereuomai : kwiyemera, kwirata
	Ntirushaka gushimwa n’abandi 

	Ntirwihimbaza
	fysioō : kwikuza, guhinduka umwibone
	Ntirwigira umuntu w’igitangaza

	Ntirukora ibiteye isoni
	asjēmoneō : gukora mu buryo budakwiriye
	Ntirukora ibihabanye n’amahame y’imico-mbonera 

	Ntirushaka ibyawo
	zēteō : gushakashaka
	Kubw’ineza y’abandi, ruhara uburenganzira bwarwo

	Ntiruhutiraho
	paroxynō : gutyariza ikintu kubabaza, kwiyenza cyangwa kurakaza
	Ntirugira inzika cyangwa ngo rushotorwe

	Ntirutekereza ikibi
	logizomai : kurōndōra urutonde
	Rurababarira kandi rukibagirwa ikibi rwagiriwe

	Ntirwishimira gukiranirwa
	jairō : kunezerwa, kwīshīma, cyangwa kumva utunganiwe
	Ntirwishimira amafuti, ahubwo rushaka kuyakosora





· Ibiranga Yesu 
· Yarihanganye cyane : Yihanganiye gukubitwa, gutukwa no gusuzugurwa (Matayo 27:27–31)
· Agira neza : Yitaye ku muntu wese wabaga ababaye
· Yishimira ukuri : Yigishije ukuri mu buryo busobanutse kandi bwemeza imitima
· Ababarira byose : Ntabwo yaciriyeho iteka umugore w’umunyabyaha, ahubwo yamuhaye imbabazi (Yohana 8:10–11)
· Yizera byose : Yizeye ukutaryarya k’umutima wa Zakayo (Luka 19:8–9)
· Yiringira byose : Yateguriye abagabo 12 gukora umurimo  “udashoboka”
· Yihanganira byose : Yihanganiye inzara, kwangwa, umubabaro, n’akarengane
· Ntagira ishyari : Ntiyashakaga icyubahiro, ahubwo yifatanyaga n’abicisha bugufi
· Ntiyihimbaza : Nubwo yari Umwami w’Isanzure, ntiyigeze abyirata
· Ntiyishyira hejuru : Yari yiteguye gukora imirimo yoroheje cyane
· Ntakora ibiteye isoni : Yākīraga abantu bose mu rugwiro n’ubupfura
· Ntiyishakira ibye : Yahoraga akora ibyo Se ashaka (Yohana 6:38)
· Ntahutiraho : Ndetse n’igihe bamukubitaga, yabasubizanije ubupfura (Yohana 18:22–23)
· Nta kibi atekereza: Yasabiye imbabazi abamubambye (Luka 23:34)
· Ntiyishimira gukiranirwa: Yabwije abafarisayo b’abagome imvugo ikomeye (Matayo 23:27–28)
C Ukudacogora k’urukundo
· Umuco-mbonera uhebuje indi
· Abakorinto bagaragazaga mu myifatire yabo ibyo urukundo rudakora: bari abanyeshyari, birarira, bishyira hejuru, bakoraga ibidakwiriye,  barikundaga, barakaraga vuba, bari abagome, kandi bihanganiraga icyaha.
· Kimwe na bo, tugomba kureka ayo mafuti, tukagwiza imico-mbonera y’urukundo, nk’uko Pawulo atwigisha, kugira ngo dukoreshe impano za mwuka neza. Anaturarikira kugwiza indi mico-mbonera ibiri: ukwizera n’ibyiringiro.
· Yesu naza, icyaha kizakurwaho, kandi tuzishimira ubugingo buhoraho turi kumwe na We. Icyo gihe, guhanura, kuvuga indimi, n’izindi mpano, hamwe no kwizera n’ibyiringiro, ntibizaba bigikenewe. Ariko urukundo ruzahoraho iteka ryose (1 Abakorinto 13).
